Ilona Sekacz

Ilona Sekacz (s. 6. huhtikuuta 1948 Blackpool) on brittiläinen säveltäjä. 

Sekacz syntyi puolalais-englantilaiseen perheeseen ja opiskeli teatteri- ja draama-alaa Birminghamin yliopistossa. Hän kouluttautui myös viulistiksi. Ensimmäiset teatterimusiikin työtehtävät hän sai Royal Shakespeare Companysta ja Lontoon Unicorn-teatterista. 1980-luvulla hän laajensi repertuaariaan televisiotuotantoihin ja 1990-luvulla elokuva-alalle.

Sekaczin 1980-luvun televisiosarjojen sävellyksiä olivat Freud-sarja (1984), Dutch Girls (1985), The Importance of Being Earnest (1986), The Insurance Man (1986), Final Run (1988) ja The Mountain and the Molehill (1989). Hänen elokuvatuotantonsa huippukautta oli 1990-luku, jolloin syntyi musiikki filmeihin Back Home (1990), The Countess Alice (1993), A Pin for the Butterfly (1994), Antonian maailma (1995), Ihon alla (1997), Mrs. Dalloway (1997) ja Solomon and Gaenor (1999).

Lähteet

Aiheesta muualla

Brittiläiset elokuvasäveltäjät
Vuonna 1948 syntyneet
Elävät henkilöt